**Felhívás Népfőiskolai műhelyfoglalkozáson való részvételre**

**Az NMI Művelődési Intézet Nonprofit Közhasznú Kft. a „Művelődő közösségek Észak-Magyarországon” elnevezésű, EFOP-3.7.3-16-2017-00148 azonosítószámú projektjének keretein belül Népfőiskolai műhelyfoglalkozás sorozatot indít Heves megyében, Kiskörén.**

A 12 alkalommal, havi rendszerességgel, alkalmanként 4 óra időtartamban megvalósuló műhelyfoglalkozás célja a helyi lakosság identitástudatának növelése, olyan közösségek létrehozásának elősegítése, amelyekben a résztvevők megtapasztalhatják a közösségi lét pozitívumait, továbbá a helyben elfeledett szakmák visszatanítása, ezáltal a kulturális alapú gazdaságfejlesztés megalapozása a településen.

A foglalkozás témája:

* A műhelymunka – sorozat céljának és a települési értéktár bemutatása
* A vályogvetés, vályogtapasztás ismereteinek átadása
* A hagyományos kiskörei folklór bemutatása
* Az ifjúsági korosztály erőforrásainak feltérképezése
* Gyógynövény ABC – Minden, amit a helyben termesztett gyógynövényekről tudni kell – ismeretanyag átadása
* Két látóút keretében már működő népfőiskolák tevékenységének megismerése
* A szőnyegszövés alapjai, a Dél – Hevesi motívumkincs feldolgozásának megismerése
* Kiállítás rendezés a helyi tárgyi értékekből és a térségi alkotók munkáiból

Olyan ifjúsági és felnőtt korosztályhoz tartozó, valamint hátrányos helyzetű ifjúsági és felnőtt korosztályhoz tartozó személyek jelentkezését várják, akik betöltötték 18. életévüket és jelenleg köznevelésben nem vesznek részt.

**A foglakozások helyszíne:** Művelődési Ház, 3384 Kisköre, Kossuth Lajos u. 1.

**A foglalkozások megvalósításában közreműködő szakmai partnerek:** Kiskörei Vásárhelyi Pál Egyesület, Művelődési Ház (Kisköre), Kisköre Város Önkormányzata, Mozdulj Kisköre Ifjúsági Egyesület, Kiskörei „Őszidő” Hagyományőrző Nyugdíjas Egyesület

**A műhelyfoglalkozás tervezett első alkalma:** 2019. május 30.

**A műhelyfoglalkozás indulásáról és a jelentkezés módjáról bővebb felvilágosítás kérhető:**

Hacsavecz Éva, módszertani referens

telefon: +36-20/282-8436;

e-mail: [hacsavecz.eva@nmi.hu](mailto:hacsavecz.eva@nmi.hu)

**Kérjük, hogy részvételi szándékát legkésőbb 2019. május 15-ig jelezze** a módszertani referens. munkatársunk számára.

A műhelyfoglalkozáson való részvétel térítésmentes, a vidéki résztvevőknek útiköltség-térítést biztosítanak.